Paramisgurnus dabryanus

Paramisgurnus dabryanus er en ferskvannsfisk.

Den er utbredt i Kina, der finnes i midtre og nedre deler av Yangtze og Perlefloden, samt Taiwan. Arten lever i elver, innsjøer, dammer, rismarker og sumper. I det meste av utbredelsesområdet finnes den sammen med kinesisk værål (Misgurnus anguillicaudatus). Arten tilhørte tidligere slekten Misgurnus, men er fra 1981 regnet som den eneste arten i slekten Paramisgurnus. Kinesisk værål og P. dabryanus kan krysses. Kinesisk værål er tetraploid, og Paramisgurnus dabryanus er diploid. Avkommet er sterile, triploide hunner.  

I kommersiell sammenheng skilles det ofte ikke mellom denne arten og kinesisk værål. I Øst-Asia er de populære matfisker, og i resten av verden brukes de som akvariefisker. De fleste er villfanget, men begge artene blir oppdrettet i dammer i Kina. Paramisgurnus dabryanus er forvillet mange steder i verden, for eksempel i SveitsJ. Freyhof (2013) Misgurnus fossilis. The IUCN Red List of Threatened Species. Version 2014.2. Besøkt 4. august 2014. og Japan.Invasive Species of Japan – Paramisgurnus dabryanus Besøkt 4. august 2014. I Spania har en prøvd å fjerne den ved hjelp av rotenon.Seriously Fish – Paramisgurnus dabryanus Besøkt 4. august 2014.

 Referanser 

 Kilder 


 Eksterne lenker 


Kategori:Sandsmetter
Kategori:Fisker formelt beskrevet i 1872
Kategori:Europas ferskvannsfisker